Spar Nord har fungeret som hovedsponsor i AaB siden sommeren 2005, og nu har de to parter forlænget samarbejdet frem til 2022.

AaB og Spar Nord har gået hånd i hånd i flere år, og nu meddeler nordjyderne på egen hjemmeside, at banken fortsætter som hovedsponsor i klubben i fremtiden.

I pressemeddelelsen fremgår det, at den nye aftale strækker sig frem til sommeren 2022, men at Spar Nord fra 2019 vil neddrosle deres engagement i klubben.

- Vi har gennem de seneste 13 år haft et fortrinligt samarbejde med Spar Nord, og vi ser frem til fortsættelsen, siger bestyrelsesformand Torben Fristrup.

AaB møder i weekenden AC Horsens på udebane i Superligaens mesterskabsspil.

Tegn et sæsonkortabonnement og se alle AaB?s hjemmekampe her